《丁未端月南倅率诸同幕游景秦 其二》
宋代·曾丰

拄到烟萝最上头，试询达磨问浮丘。仙人安往佛安在，木叶自沉云自浮。

胸次不堪全汩没，公馀无废小嬉游。杯盘各称家丰俭，有即莫悭无莫求。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。